ועדת הכנסת, כנסת 15, פרוטוקול מספר 56, 2000-01-24 12:30

רחבעם זאבי: אני מציע 15 – 10 דקות.

אופיר פינס-פז: אני רוצה להסביר.

אופיר פינס-פז: על-פי התקנון אנחנו חייבים להעלות את נושא אי-אמון כנושא ראשון בסדר היום.

אופיר פינס-פז: שוחחתי עם יושב-ראש הכנסת וסיכמנו, בגלל שיש ישיבה חגיגית והליכוד לא הסכים לוותר על הצעת אי האמון שלו, החלטנו שנפתח בהצעת אי האמון בשעה ארבע.

ראובן ריבלין: את זה אמרת לליכוד מתוך הנחה שהוא לא יסכים.

אופיר פינס-פז: אחר-כך דיברתי עם חבר-הכנסת ריבלין וביקשתי ממנו לא לקיים את אי האמון היום, והוא החליט, למרות הישיבה החגיגית, כן לדון באי-אמון.

אופיר פינס-פז: זו זכותו.

אופיר פינס-פז: הדיון באי-אמון יתקיים בשעה ארבע.

אופיר פינס-פז: מה שנספיק עד השעה חמש, נספיק.

ראובן ריבלין: בהתייעצות עם הנהלת הסיעה שלי – זה לשיקול דעתכם, אני לא מבקש את זה – אבל אני מסכים שהצעת האי-אמון תישמע, חלק מהחברים ישתתפו בדיון, ושני הדוברים האחרונים ידברו בשבוע הבא, וגם וההצבעה תתקיים אז.

אופיר פינס-פז: זה אפשרי בהחלטה של ועדת הכנסת.

ראובן ריבלין: נכון.

מיכאל איתן: למה לך להיכנס לתקדימים כאלה?

אופיר פינס-פז: עשינו את זה.

ראובן ריבלין: איך שאתה רוצה.

ראובן ריבלין: אני אשאיר את כולם.

ראובן ריבלין: ברגע שחבר-הכנסת איתן אומר שצריך, הוא יישאר.

אופיר פינס-פז: הוא יישאר, אבל לא זאת הבעיה.

אופיר פינס-פז: הבעיה היא שהטכס בכנסת יימשך שעתיים.

מיכאל איתן: בעקרון אני לא אוהב תקדימים כאלה, אבל אם חבר-הכנסת ריבלין אומר, בבקשה.

אופיר פינס-פז: אני מקבל את ההצעה הזאת.

אופיר פינס-פז: שני הדוברים האחרונים, אחד מהאופוזיציה ואחד מהקואליציה ידברו ביום שני הבא בשעה ארבע , ולאחר-מכן תהיה הצבעה.

אופיר פינס-פז: לגבי מסגרת הדיון אני מציע את הנוהל שהיה בפעם שעברה.

אופיר פינס-פז: 15 דקות לישראל אחת, הליכוד וש"ס, 10 דקות למרצ וחמש דקות לכל שאר הסיעות.

עבד-אלמאלכ דהאמשה: למה חמש?

עבד-אלמאלכ דהאמשה: תן עשר דקות גם לסיעות הבינוניות.

אופיר פינס-פז: אתם רוצים לדבר שבע שעות?

עבד-אלמאלכ דהאמשה: אז תן שבע דקות לסיעות הבינוניות.

מיכאל איתן: חמש דקות זה לסיעה בינונית.

עבד-אלמאלכ דהאמשה: לגבי סיעת יחיד זה בינוני.

עבד-אלמאלכ דהאמשה: יש לך שתי סיעות יחיד ושתי סיעות של שניים.

אופיר פינס-פז: אני מציע אחרת.

אופיר פינס-פז: אני מציע שסיעות שהן סיעות יחיד, או של שניים, ידברו שלוש דקות על-פי התקנון.

עבד-אלמאלכ דהאמשה: בסדר.

עבד-אלמאלכ דהאמשה: זה יכול להיות.

סגן מזכיר הכנסת דוד לב: אי-אפשר.

סגן מזכיר הכנסת דוד לב: זה דיון סיעתי במסגרת הודעות, בין חמש לעשר דקות.

אופיר פינס-פז: אם כך, אני מציע שלסיעות יחיד ולסיעות שניים – חמש דקות.

אופיר פינס-פז: לסיעות שלהן ארבעה, חמישה וששה חברי כנסת – שבע דקות - - -

ראובן ריבלין: סיעות יחיד, שניים ושלושה – חמש דקות.

אופיר פינס-פז: נכון.

אופיר פינס-פז: סיעות יחיד, שניים ושלושה חברי כנסת – חמש דקות.

אופיר פינס-פז: ארבעה, חמישה וששה חברי כנסת – שבע דקות.

אופיר פינס-פז: עשרה חברי כנסת – עשר דקות, והיתר חמש-עשה דקות.

אופיר פינס-פז: מי בעד ההצעה?

אופיר פינס-פז: – ההצעה נתקבלה.

אופיר פינס-פז: תודה.

אופיר פינס-פז: הנושא השני בסדר-היום הוא נושא טכני.

אופיר פינס-פז: הגיעה אלינו פנייה מוועדת החוקה, חוק ומשפט למזג הצעות חוק בנושא איסור מכירת סכין, וועדת החינוך והתרבות מאשרת את המיזוג.

אופיר פינס-פז: אין טעם להביא אותן למליאה כשתי הצעות, וצריך אישור של ועדת הכנסת כדי למזג את ההצעות.

אופיר פינס-פז: ועדת החוקה מבקשת מאתנו לאשר את הבקשה ולהחזיר את הצעות החוק ולעשות מהן הצעה אחת.

אופיר פינס-פז: הבקשה אושרה.

אופיר פינס-פז: תודה.

אופיר פינס-פז: תודה רבה לכם.

אופיר פינס-פז: הישיבה נעולה.